Дзяржаўная установа адукацыі

«Навучальна-педагагічны комплекс

Дварчанскі дзіцячы сад – базавая школа»

Карэкцыйны занятак

для навучэнцаў 2 класа па тэме «Няпарныя цвёрдыя зычныя»

Настаўнік-дэфектолаг

А.В. Сцепанчук

2021

**Тэма «Няпарныя цвёрдыя зычныя»**

**Задачы:**

* Развіваць веды пра няпарныя цвёрдыя зычныя гукі, іх абазначэнне на пісьме;
* Развіваць навык правільнага, беспамылковага, свядомага і выразнага чытання праз сістэму практыкаванняў, накіраваных на развіццё псіхічных функцый;
* Развіваць фанематычны слых, слыхавую і зрокавую ўвагу, памяць, мысленне;
* Ажыццяўляць карэкцыю вуснага маўлення;
* Выхоўваць уменне шанаваць і берагчы пачуцці кахання і дружбы, дабрыні і спагады.

**Абсталяванне:** тэлевізар, прэзентацыя да занятку, карткі з заданнямі, малюнкі герояў казкі “12 месяцаў”, літары, чароўны мяшочак, маленькі кошык, пралескі.

**ХОД ЗАНЯТКУ**

**АРГАНІЗАЦЫЙНЫ МОМАНТ**

***Настаўнік-дэфектолаг:***

* Празвінеў ужо званок,

Пачынаецца ўрок.

Мы з вамі сёння не адны,

Госці вось да нас прыйшлі.

Павярніцеся хутчэй,

прывітайце вы гасцей! (*Дзеці вітаюць гасцей.*)

Цяпер, калі ласка, сядайце.

Дзверы ў веды адчыняйце.

Ці ўсе правільна сядзяць?

Ці ўсе ўважліва глядзяць?

* Правяраем, усё з сабой?

Ручкі, сшыткі…

А настрой?

* Пакажыце, з якім настроем вы прыйшлі на занятак. (*Дзеці падымаюць карткі з адпаведным настроем.)*



* Я вельмі рада , што у вас усіх добры настрой.
* Будзем працаваць актыўна,

Добра будзем сябе паводзіць.

І тады шаноўныя госці

Часта будуць да нас прыходзіць.

**РАЗВІЦЦЁ СЛЫХАВОЙ УВАГІ**

**Настаўнік-дэфектолаг:**

* Што ж, пачынаем працаваць. Закрыйце вочкі і ўважліва паслухайце. (*Гукі прыроды: мяцеліца*, *трэск марозу, скрып снегу, трэск агню, выццё воўка, карканне вароны.*)
* Адкрывайце вочкі. Скажыце, што вы чулі? (*Гукі: трэск,скрып… .)*

**АКТУАЛІЗАЦЫЯ ВЕДАЎ**

**Настаўнік-дэфектолаг:**

* Успомніце і скажыце, як называюцца гукі, якія мы чулі. *(Нямоўныя.)*
* Якія яшчэ гукі ёсць? (*Моўныя.)*
* На які моўны гук падобна выццё воўка? *(У-у-у-у.)*
* Які ён*? (Галосны.)*
* Які моўны гук можна учуць, калі каркае варона? (Р-р-р-р.)
* Які ён? (*Зычны, звонкі, цвёрды*.)
* Якая літара адпавядае гэтаму гуку? *(эр)*
* Чым адрозніваюцца гукі ад літар? *(Гукі мы чуем і вымаўляем, а літары бачым і пішам.)*
* Якія зычныя сябруюць з галоснымі а, о, у, ы, э? *(Цвёрдыя.)*
* Якія галосныя служаць для змякчэння зычных? *(е,ё,ю,я,і)*
* Як абазначаюцца гукі на пісьме? *(Літарамі.)*

**ДЫХАЛЬНАЯ ГІМНАСТЫКА**

**Настаўнік-дэфектолаг:**

* Давайце ўспомнім, як гудзе завея і выканаем дыхальную гімнастыку. (*Дзеці ўстаюць з-за партаў і выконваюць гімнастыку*).
* **Глыбокі ўдых.** *Рукі павольна падымаем уверх.*
* **Затрымка дыхання** (2-3 сек).
* **Выдых** з адкрытым моцным гукам А-А-А. *Рукі павольна апусціць уніз.*
* **Глыбокі ўдых.** *Рукі падняць да ўзроўню плячэй.*
* **Затрымка дыхання** (2-3 сек).
* **Выдых** з моцным гукам О-О-О. Р*укамі абняць плечы, галаву апусціць на грудзі.*
* **Глубокі ўдых**. *Рукі падняць да ўзроўню грудзей далонямі ўперад.*
* **Затрымка дыхання** (2-3 сек).
* **Выдых** з моцным гукам У-У-У. *Рукі павольна апусціць уніз.*

- Малайцы. Завея прынесла з сабою холад, мароз і ўсё вакол замарозіла. Давайце трошкі пагрэемся.

**АРТЫКУЛЯЦЫЙНАЯ ГІМНАСТЫКА**

«**Грэем рукі**». Выцягваем губы ўперад «трубачкай» і працяжна дуем на далонь.

«**Грэем нос**». Губы ўсміхаюцца. Прыаткрываем рот, кладзем шырокі пярэдні край языка на верхнюю губу так, каб бакі яго былі прыжаты, а пасярэдзіне быў невялікі жолаб (практыкаванне “Кубачак”). Затым павольна дуем уверх, на нос.

«**Грэем шчокі**». У павольным тэмпе надуваем , чаргуючы правую і левую шчокі , нібы пераганяючы паветра з адной шчакі ў другую.

**ГУТАРКА**

**Настаўнік-дэфектолаг:**

*-* Дзеці, скажыце, калі ласка, якую карціну вы ўяўлялі сабе, слухаючы гукі прыроды? (*Адказы дзяцей.*)

- А хочаце ведаць, што ўяўляла я? А вось што: *Зімовы лес. Невялікая палянка. Нікім не крануты снег ляжыць хвалістымі гурбамі, пакрывае дрэвы пушыстымі шапкамі. На высокай сасне сядзіць стары крумкач.*

*Недзе затрашчала сухое ламачча. Гэта скрозь кусты прабіраецца шэры воўк.*

*Пасярод палянкі горача пылае высокі касцёр. Вакол кастра сядзяць людзі, хто бліжэй да агню, хто далей. Сядзяць ціха і размаўляюць. Іх дванаццаць.*

**(Адкрываецца дошка, на якой размешчаны выявы герояў казкі.)**

****

* Што нагадвае вам гэта карціна? (*Эпізод з казкі* “*12 месяцаў*)
* Так, гэта браты-месяцы. З якой яны казкі? (*12 месяцаў.*)
* Хто з’яўляецца галоўнай гераіняй гэтай казкі? *(Падчарыца.*)

**На дошку вывешваецца выява Падчарыцы **

* Ці разумееце вы сэнс гэтага слова?

(ПАДЧАРЫЦА *- няродная дачка.)*

**ПАЛЬЦАВАЯ ГІМНАСТЫКА**

**Настаўнік-дэфектолаг:**

* Калі вы памятаеце, дзяўчынка выйшла на палянку, дзе сядзелі браты -месяцы. Хто заставіў яе пайсці зімой ў лес? *(Адказы дзяцей).*
* Так, правільна. А вы хацелі б апынуцца ў гэтай казцы і дапамагчы дзяўчынцы набраць пралесак. *(Так)*
* Што ж, хай будзе па- вашаму. Толькі, як жа нам трапіць у казку? (*Адказы дзяцей*).
* Ідзіце хутчэй да мяне. Давайце ўспомнім падзеі, якія адбываліся ў казцы: адзін з месяцаў- Красавік даў дзяўчынцы чароўны пярсцёнак, які ў сцюжу абагрэе, у цемры пасвеціць, а ў горы суцешыць. Вось і мы з вамі трапім ў казку пры дапамозе чароўнага пярсцёнка.

***Дзецям раздаюцца масажныя металічныя пярсцёнкі Су- джок***

* Вы надзявайце пярсцёнак на пальчыкі правай рукі і паўтарайце за мной:

Ты каціся, пярсцёначак, *Вялікі палец*

На вясенні ганачак, *Указальны палец*

У летнія сені, *Сярэдні палец*

У церамок асенні, *Безыменны палец*

Ды па зімовым каўры *Мезенец*

Да навагодняга кастра*!*

***Настаўнік-дэфектолаг запрашае дзяцей да стала, дзе ляжыць круг, падзелены на 4 часткі рознага колеру: блакітны, жоўты, чырвоны і зялёны.***

*Гучыць музыка чарадзейства.* 

**ПАСТАНОЎКА ТЭМЫ ЗАНЯТКУ**

**Настаўнік-дэфектолаг:**

* Ну вось мы і каля чароўнага кастра братоў- месяцаў. Але не проста нам будзе знайсці пралескі. Многа заданняў- выпрабаванняў нам падрыхтавалі месяцы. У гэтым крузе сабраліся ўсе 12 братоў. Як вы лічыце, што абазначае гэты круг? *(Год)*

Правільна, гэта год. А цяпер сядайце, калі ласка, за парты.

* Скажыце, які сёння дзень тыдня?Які месяц? (*13 снежня)*. Снежань - гэта месяц якой пары года? (*Зімы.*) Як вы лічыце, які колер у нашым чароўным крузе адпавядае гэтай пары года? *( Блакітны.)*
* Правільна. Першымі нас да сябе ў госці клічуць зімовыя месяцы. Назавіце іх. *(Снежань, Студзень, Люты.*)

**Адкрываецца першы блакітны сектар. **

**Настаўнік-дэфектолаг:**

* Каб атрымаць заданні ад братоў - месяцаў нам неабходна расказаць, што характэрна для кожнага месяца. А каб вам лягчэй было справіцца з гэтым заданнем, браты-месяцы падрыхтавалі для вас падказкі, свае сімвалы. За кожнае правільна выкананае заданне вы будзеце атрымліваць пралеску. І на працягу занятку мы зможам напоўніць кошык Падчарыцы пралескамі, гэтым самым дапамагчы ёй.

***За правільна выкананыя заданні і адказы дзеці атрымліваюць пралескі.***

* І так, першы месяц зімы – гэта снежань. Калі ласка, знайдзіце сімвал, які адпавядае гэтаму месяцу і раскажыце пра яго.

(*Сімвал Снежня – навагодняя ёлка*).

* Наступны месяц зімы – *Студзень. (Сімвал студзеня -калядная зорка.)*
* Апошні месяц зімы *- Люты. (Сімвал лютага – снежныя заносы і курганы.)*

****

* Малайцы! Заданне атрымана. Бярэм канверт блакітнага колеру.
* Паглядзіце на дошку і сярод прапанаваных гукаў знайдзіце лішні.

***[ж], [ш], [а], [р], [ч], [дж], [л], [ц]***

*(Лішні гук [а], таму што ён галосны).*

* Калі я прыбяру гэты гук, ці зможаце знайсці яшчэ адзін лішні гук?

***[ж], [ш], [р], [ч], [дж], [л], [ц]***

*(Гук [л], ён можа быць і цвёрдым і мяккім).*

- Я таксама прыбяру гэты гук. І ў нас засталіся гукі, якія ў беларускай мове заўсёды цвёрдыя і не маюць пары па мяккасці.

- Скажыце, калі ласка, як будзе гучаць тэма нашага занятку?

*( “Няпарныя цвёрдыя зычныя”. )*

- Давайце ўспомнім правіла. Увага на экран. (Слайд )

Цвёрдыя зычныя гукі [р], [ж], [ш], [ч], [дж], [ц] не маюць парных мяккіх гукаў.

Пасля літар ***р,*** ***ж,*** ***ш,*** ***ч,*** ***ц*** і спалучэння літар ***дж*** пішуцца галосныя ***а,*** ***о,*** ***у,*** ***ы,*** ***э***: ***ша****фа,* ***жо****луд,* ***ру****ка,* ***цы****буля,* ***рэ****ха,* ***джэ****м*.

**РАБОТА ПА ТЭМЕ**

**Гульня “Чароўны мяшочак”**

* Давайце пагуляем у гульню “Чароўны мяшочак”. Вам неабходна ў мяшочку на вобмацак знайсці літары, якія адпавядаюць цвёрдым зычным гукам і назваць іх.

*(Дзеці шукаюць і называюць літары.)*

- Малайцы. Вы цудоўна справіліся з гэтым заданнем.

- Успомніце і скажыце, якія галосныя пішуцца пасля цвёрдых зычных.

**Практыкаванне “Складавыя табліцы”.** Прачытайце склады ў пэўным напрамку і вы даведаецеся, хто аўтар гэтай казкі.

|  |  |  |  |
| --- | --- | --- | --- |
| му | Са | Мар | шак |
| іл | ле | віч |  |
| Я | каў |  |  |

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |

*(Самуіл Якаўлевіч Маршак)*

* Скажыце, ці сустракаюцца ў прозвішчы аўтара няпарныя цвёрдыя зычныя? Якія? Назавіце іх. (*ч, ш, р).*

***Настаўнік-дэфектолаг:***

* Ну што ж, ідзем далей і адкрываем другі сектар. Ён зялёны. Якой пары года адпавядае гэты колер? (*Вясне.)*
* Так, вясне. Назавіце, калі ласка, вясеннія месяцы.

**Вучань падыходзіць да “чароўнага круга”, адкрывае адпаведны сектар, называе вясеннія месяцы, знаходзіць іх сімвалы, тлумачыць свой выбар і мацуе сімвал на дошцы каля выявы Месяца, якому належыць сімвал. **

* Малайцы, дзеці. Атрымліваем заданні ад вясенніх месяцаў.

**Практыкаванне “Закрэслі літару”.** Праглядзіце ўважліва ўсе радкі, нібы чытаючы, і закрэсліце літары наступным чынам.

**ж ш ч р ц**

а р м л п н ч р ж дж ц а р т а

п л т в у р ш ж с п ц у т с ч ы л э

е ш з ў п р ы ж м ч ў р дж б д н п к ч е

р с д л ж у к г ш ч ц м р в а о г з

**ЗРОКАВАЯ ГІМНАСТЫКА**

**Работа са складавай табліцай.**

**Дзеці па чарзе чытаюць склады ў табліцы, так як прапануе настаўнік (верхні радок, сярэдні слупок, склад, які размешчаны ў верхнім левым вугле і г.д.).**

|  |  |  |  |  |
| --- | --- | --- | --- | --- |
| **ЖЫ** | **ОРС** | **ЫЦА** | **ЧОР** | **РУ** |
| **РА** | **УША** | **РЫС** | **ДЖЭМ** | **ЫЖЭ** |
| **ЖАР** | **ЧЫЖ** | **ЖУР** | **ШЫП** | **КАР** |
| **ЖДЖЫ** | **АЦА** | **МЫШ** | **АША** | **ЖЭЙ** |
| **ЦУ** | **АРТ** | **ШЧЫ** | **ЦЫР** | **АЧЫЎ** |

***Настаўнік-дэфектолаг:***

- Малайцы, дзеці. Працуем далей.

* Адкрываем наступны сектар, і нас запрашаюць да сябе летнія месяцы.

**Вучань адкрывае сектар, называе летнія месяцы , знаходзіць іх сімвалы, тлумачыць свой выбар і мацуе сімвал на дошцы каля выявы Месяца, якому належыць сімвал.**



* Правільна, дзеці. Атрымліваем заданні ад летніх месяцаў.
* А скажыце, што мы робім летам? (*Адпачываем, гуляем, загараем.)*
* Летнія месяцы вельмі гарэзлівыя і любяць пагуляць. Пагуляем з імі?

**ДЫНАМІЧНАЯ ПАЎЗА**

***Настаўнік-дэфектолаг:***

* Давайце зробім зімовую зарадку.

Ой, мароз, мароз, мароз. *(шчыпаем сябе за рукі)*

Шчыпле шчокі, *(шчыпаем сябе за шчокі)*

шчыпле нос, *(шчыпаем сябе за нос)*

шчыпле вушкі, *(шчыпаем сябе за вушкі)*

шчыпле губкі, (*шчыпаем сябе за губкі)*

Забіраецца пад шубкі. *(хаваем рукі пад мышкі)*

Каб сагрэцца, паглядзіце *(труць далоні адна аб адну)*

Усё, як след кругом патрыце.

Шчокі, *(трэм далонямі шчокі)*

Носік, *(трэм далонямі нос)*

Вушкі, *(трэм далонямі вушкі)*

Губы.  *(трэм далонямі губы)*

Пар пайшоў нават з-пад шубы. *( разводзім рукі, складваем губы трубачкай, удыхаем паветра праз нос, а выдыхаем праз рот).*

**Практыкаванне “Чытаем тэкст”.** Летнія месяцы прапануюць вам прачытаць тэкст. Складанасць заключаецца ў тым, што словы ў тэксце перакрэслены. *(Дзеці чытаюць тэкст па чарзе.)*

~~Зімовы лес. Невялікая палянка. Нікім не крануты снег ляжыць хвалістымі гурбамі, пакрывае дрэвы пушыстымі шапкамі. На высокай сасне сядзіць стары крумкач.~~

~~Недзе затрашчала сухое ламачча. Гэта скрозь кусты прабіраецца шэры воўк.~~

~~Пасярод палянкі горача пылае высокі касцёр. Вакол кастра сядзяць людзі, хто бліжэй да агню, хто далей. Сядзяць ціха і размаўляюць. Іх дванаццаць.~~

* Малайцы. Вось і прыйшоў час восеньскіх месяцаў. Адкрываем апошні сектар.

**Вучань адкрывае апошні сектар, называе месяцы восені, знаходзіць іх сімвалы, тлумачыць свой выбар і мацуе сімвал на дошцы каля выявы Месяца, якому належыць сімвал.**

* Ну што ж, выканаем апошнія заданні братоў- месяцаў.



**Практыкаванне “ Правільна - няправільна”.**

* Браты-месяцы хочуць праверыць, ці зразумелі вы прачытаны тэкст. Для гэтага трэба выканаць наступнае заданне.
* Прачытайце сказы і, калі яны правільныя і адпавядаюць прачытанаму тэксту, пастаўце знак “+”, калі не - знак “ - ”.

Было гэта летам.

Невялікая палянка.

Снег на дрэвах ляжыць пушыстымі шапкамі.

На сасне сядзіць вавёрка.

Скрозь кусты прабіраецца воўк.

Каля кастра сядзяць дзеці.

* Падкрэсліце ў сказах няпарныя цвёрдыя зычныя адной рыскай, а галосныя , якія стаяць пасля іх -дзвюма.

**Практыкаванне “ Падбяры сказ да малюнка”.** Знайдзіце і прачытайце ў тэксце сказы, якія адпавядаюць кожнаму малюнку. Вазьміце аловак і ў квадратах пастаўце нумар малюнка так, каб яны стаялі ў патрэбным парадку.



* Паглядзіце, калі ласка на экран тэлевізара і праверце правільнасць выканання задання. (Слайд)

**Практыкаванне “Тэкст з дзіркамі”.** Прачытайце тэкст, называючы прапушчаныя словы.

Зімовы . Невялікая . Нікім не крануты ляжыць хвалістымі гурбамі, пакрывае пушыстымі . На высокай

сядзіць стары .

Недзе затрашчала сухое . Гэта скрозь прабіраецца

шэры .

Пасярод горача пылае высокі . Вакол кастра сядзяць

, хто бліжэй да агню, хто далей. Сядзяць ціха і размаўляюць. Іх

.

**ПАДВЯДЗЕННЕ ВЫНІКАЎ**

***Настаўнік-дэфектолаг:***

***-*** Выдатна! Дзеці, мы выканалі ўсе заданні братоў-месяцаў. Паглядзіце колькі мы атрымалі пралесак. Як вы лічыце, мы змаглі дапамагчы дзяўчынцы? (*Адказы дзяцей.)* Я лічу, што мы вельмі добра папрацавалі і змаглі дапамагчы. Аб гэтым сведчыць поўны кошычак пралесак.



* Вось і прыйшоў час вяртацца назад у школу. Станавіцеся хутчэй у круг, бярыцеся за рукі, закрывайце вочкі і хорам называйце месяцы пачынаючы са студзеня. *(Дзеці называюць месяцы.)*

*Гучыць музыка чарадзейства.*

**Гульня з мячом (***настаўнік задае пытанне і кідае мяч вучню, які павінен адказаць на пытанне і вярнуць мяч***)**

**Настаўнік-дэфектолаг**:

* Ну вось і закончылася наша падарожжа ў казку “12 месяцаў”.
* Ці спадабалася вам яно?
* З кім мы сустрэліся ў казцы?
* Якое заданне вам найбольш спадабалася?
* Выкананне якога задання выклікала цяжкасці?
* А зараз падыдзіце да сваіх сталоў і пакажыце з якім настроем вы пойдзеце дадому. *(Дзеці паказваюць “смайлікі”.)*
* Перш чым мы з вамі развітаемся паглядзіце, што ў мяне ў руках. Гэта пасланне, якое прыслала нам галоўная гераіня казкі. Давайце расшыфруем яго.

**Практыкаванне “Шыфравальшчык”. Прачытайце словы, якія напісаны розным шрыфтам.**

*Д*Д**З**А*З*П*Я*АМ**А***К*О*У*Г*Й*У

(*Дзякуй за дапамогу.*)

**Настаўнік-дэфектолаг:**

Падчарыца вельмі задаволена вашай працай, яна ўдзячна вам за кошык з пралескамі, якія вы сабралі на працягу занятку, і кажа: “Дзякуй за дапамогу”. І я таксама дзякую вам за добрую і плённую працу. Занятак закончаны.